ઇન્ટરનેશનલ ડેસ્કઃ પાકિસ્તાની વડાપ્રધાન ઇમરાન ખાન પહેલીવાર ઇન્ટેલિજન્સ એજન્સી આઇએસઆઇ (ISI)ની મુખ્ય ઓફિસ ગયા અને તેને દેશની ફર્સ્ટ ડિફેન્સ લાઇન તરીકે ઓળખાવી છે. એક સત્તાવાર નિવેદન અનુસાર, ઇન્ટર-સર્વિસિસ ઇન્ટેલિજન્સ (આઇએસઆઇ)ના વરિષ્ઠ અધિકારીઓએ બુધવારે ઉચ્ચ કેબિનેટ મંત્રીઓ સાથે ઇમરાન ખાનને અલગ અલગ સ્ટ્રેટેજિક ઇન્ટેલિજન્સ અને રાષ્ટ્રીય સુરક્ષા મામલે વિસ્તારમાં જાણકારી આપી.